CELEX: 62009CO0091
Language: el
Date: 2010-03-26 00:00:00
Title: Διάταξη του Δικαστηρίου (πέμπτο τμήμα) της 26ης Μαρτίου 2010.#Eis.de GmbH κατά BBY Vertriebsgesellschaft mbH.#Αίτηση για την έκδοση προδικαστικής αποφάσεως: Bundesgerichtshof - Γερμανία.#Άρθρο 104, παράγραφος 3, πρώτο εδάφιο, του Κανονισμού Διαδικασίας - Σήματα - Διαδίκτυο - Διαφήμιση βάσει λέξεων-κλειδιών (keyword advertising) - Εμφάνιση διαφημιστικής αγγελίας ανταγωνιστή του δικαιούχου ενός σήματος πανομοιότυπου με τη λέξη-κλειδί - Οδηγία 89/104/ΕΟΚ - Άρθρο 5, παράγραφος 1, στοιχείο α΄.#Υπόθεση C-91/09.

Διάταξη του Δικαστηρίου (πέμπτο τμήμα) της 26ης Μαρτίου 2010 – Eis.de κατά BBY Vertriebsgesellschaft
      (Υπόθεση C‑91/09)
      «Άρθρο 104, παράγραφος 3, πρώτο εδάφιο, του Κανονισμού Διαδικασίας – Σήματα – Διαδίκτυο – Διαφήμιση βάσει λέξεων-κλειδιών (keyword advertising) – Εμφάνιση, βάσει λέξεως-κλειδιού πανομοιότυπης προς ένα σήμα, διαφημιστικής καταχωρίσεως ανταγωνιστή του δικαιούχου του εν
         λόγω σήματος – Οδηγία 89/104/ΕΟΚ – Άρθρο 5, παράγραφος 1, στοιχείο α΄»
      
      Προσέγγιση των νομοθεσιών – Σήματα – Οδηγία 89/104 – Δικαίωμα του δικαιούχου σήματος να αντιταχθεί στην εκ μέρους τρίτου χρησιμοποίηση πανομοιότυπου σημείου για πανομοιότυπα
         προϊόντα – Δημοσιότητα στο πλαίσιο υπηρεσίας αντιστοιχήσεως στο Διαδίκτυο – Προϋπόθεση του δικαιώματος του δικαιούχου (Οδηγία 89/104 του Συμβουλίου, άρθρο 5 § 1, στοιχείο a΄) (βλ. σκέψη 28)
      
      Αντικείμενο 
      
         
               Αίτηση για την έκδοση προδικαστικής αποφάσεως – Bundesgerichtshof Karlsruhe – Ερμηνεία του άρθρου 5, παράγραφος 1, δεύτερη
                  περίοδος, στοιχείο α΄, της πρώτης οδηγίας 89/104/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθεσιών
                  των κρατών μελών περί σημάτων (ΕΕ 1989, L 40, σ. 1) – Εγγραφή σημείου πανομοιότυπου με σήμα σε μηχανή αναζητήσεως του Διαδικτύου
                  την οποία εκμεταλλεύεται παρέχων υπηρεσίες, ώστε να εμφανίζεται αυτομάτως επί της οθόνης, κατόπιν της εισαγωγής του εν λόγω
                  σημείου ως όρου αναζητήσεως, διαφημιστική καταχώριση για προϊόντα ή υπηρεσίες πανομοιότυπα με αυτά για τα οποία έχει καταχωριστεί
                  το οικείο σήμα (keyword advertising) – Έλλειψη συγκαταθέσεως του δικαιούχου του σήματος – Χαρακτηρισμός της χρήσεως αυτής
                  του σήματος ως «χρησιμοποιήσεως» υπό την έννοια της προαναφερθείσας διατάξεως
               
            Διατακτικό 
      
         
                   
               
               
                  
               
               
                  	Το άρθρο 5, παράγραφος 1, στοιχείο α΄, της πρώτης οδηγίας 89/104/ΕΟΚ του Συμβουλίου, της 21ης Δεκεμβρίου 1988, για την προσέγγιση
                     των νομοθεσιών των κρατών μελών περί σημάτων, έχει την έννοια ότι ο δικαιούχος σήματος μπορεί να απαγορεύσει σε διαφημιζόμενο
                     να προβάλει, βάσει μιας λέξης-κλειδιού πανομοιότυπης με το εν λόγω σήμα την οποία ο διαφημιζόμενος επέλεξε χωρίς τη συγκατάθεση
                     του εν λόγω δικαιούχου στο πλαίσιο υπηρεσίας αντιστοίχησης στο Διαδίκτυο, διαφήμιση για προϊόντα ή υπηρεσίες πανομοιότυπα
                     με τα προϊόντα και τις υπηρεσίες για τα οποία καταχωρίστηκε το εν λόγω σήμα, όταν η εν λόγω διαφήμιση δεν επιτρέπει ή επιτρέπει
                     δυσχερώς στον μέσο χρήστη του Διαδικτύου να αντιληφθεί αν τα διαφημιζόμενα προϊόντα ή υπηρεσίες προέρχονται από τον δικαιούχο
                     του σήματος ή από επιχείρηση που συνδέεται οικονομικώς με αυτόν ή αν, αντιθέτως, προέρχονται από τρίτον.